ddrg/super_eurlex huggingface dataset:
(11)

Az 1924/2006/EK rendelet 13. cikkének (3) bekezdése értelmében az engedélyezett, egészségre vonatkozó állítások mellett az alkalmazásukhoz szükséges valamennyi feltételt (beleértve a korlátozásokat is) is fel kell tüntetni. Ennek megfelelően az engedélyezett állítások listájának – az 1924/2006/EK rendeletben megállapított szabályokkal, valamint a Hatóság véleményeivel összhangban – magában kell foglalnia az állítások megszövegezését, az állítások alkalmazásának egyedi feltételeit, és adott esetben a felhasználásra vonatkozó feltételeket és korlátozásokat és/vagy egy kiegészítő tájékoztatást vagy figyelmeztetést is.
B.

Az 1333/2008/EK rendelet III. melléklete a következőképpen módosul: A 4. részben – „Élelmiszer-adalékok (hordozók is) élelmiszer-aromákban” – az E 416 élelmiszer-adalékanyagra vonatkozó bejegyzés után a jegyzék az alábbi bejegyzéssel egészül ki: „E 423 Oktenil-borostyánkősavval módosított gumiarábikum A következő kategóriák esetében alkalmazott aromaolaj-emulziók: 03 – Fagyasztott állapotban fogyasztható készítmények; 07.2. – Finompékáruk; 08.2. – Feldolgozott hús, kizárólag feldolgozott baromfi; 09.2. – Feldolgozott hal és halászati termékek, beleértve a puhatestűeket és a rákféléket is, valamint a 16. kategória esetében: Desszertek, kivéve az 1., 3. és 4. kategóriába tartozó termékeket. 500 mg/kg az emulziós aromában A következő kategória esetében alkalmazott aromaolaj-emulziók: 14.1.4. – Ízesített italok, kizárólag gyümölcslevet nem tartalmazó ízesített italok, gyümölcslevet tartalmazó szénsavas ízesített italok, valamint a 14.2. kategória esetében: Alkoholtartalmú italok, beleértve az alkoholmentes és kis alkoholtartalmú megfelelőiket is 220 mg/kg az emulziós aromában A következő kategóriák esetében alkalmazott aromaolaj-emulziók: 05.1. – A 2000/36/EK irányelv hatálya alá tartozó kakaó- és csokoládétermékek, 05.2. – Egyéb édességek, ideértve a leheletfrissítő cukorkákat is, 05.4. – Díszítések, bevonatok és töltelékek, kivéve a 4.2.4. kategóriába tartozó, gyümölcsalapú töltelékeket, valamint a 06.3. kategória esetében: Reggeli gabonapehely. 300 mg/kg az emulziós aromában A következő kategória esetében alkalmazott aromaolaj-emulziók: 01.7.5. – Ömlesztett sajt. 120 mg/kg az emulziós aromában A következő kategória esetében alkalmazott aromaolaj-emulziók: 05.3. – Rágógumi. 60 mg/kg az emulziós aromában A következő kategória esetében alkalmazott aromaolaj-emulziók: 01.8. – Tejpótlók, beleértve az italfehérítőket is; 04.2.5. – Dzsem, zselé, gyümölcsíz és hasonló termékek; 04.2.5.4. – Mogyoróvaj és mogyorókrém; 08.2. – Feldolgozott hús; 12.5. – Levesek és erőlevesek, 14.1.5.2 – Egyéb, kizárólag instant kávé és tea, valamint gabonaalapú készételek. 240 mg/kg az emulziós aromában A következő kategória esetében alkalmazott aromaolaj-emulziók: 10.2. – Feldolgozott tojás és tojástermékek. 140 mg/kg az emulziós aromában A következő kategória esetében alkalmazott aromaolaj-emulziók: 14.1.4. – Ízesített italok, kizárólag szénsavmentes, gyümölcslevet tartalmazó ízesített italok; 14.1.2. – A 2001/112/EK irányelvben meghatározott gyümölcslevek és zöldséglevek, kizárólag zöldséglevek; valamint a következő kategória esetében: 12.6. – Szószok, húslevek és édes szószok. 400 mg/kg az emulziós aromában A következő kategória esetében alkalmazott aromaolaj-emulziók: 15. – Fogyasztásra kész fűszeres falatkák és snackek. 440 mg/kg az emulziós aromában”
(16)

Az ideiglenes rendelet (29) preambulumbekezdésében foglaltaknak megfelelően az ideiglenesen meghatározott érintett termék Argentínából és Indonéziából származó, jelenleg az ex 1516 20 98, ex 1518 00 91, ex 1518 00 95, ex 1518 00 99, ex 2710 19 43, ex 2710 19 46, ex 2710 19 47, 2710 20 11, 2710 20 15, 2710 20 17, ex 3824 90 97, 3826 00 10 és ex 3826 00 90 KN-kód alá besorolt, szintézissel és/vagy hidrogénezéssel előállított, nem fosszilis eredetű, zsírsav-monoalkil-észterek és/vagy paraffingázolajok akár tisztán, akár keverék formájában (a továbbiakban: érintett termék, amelyre általában „biodízelként” hivatkoznak).
1.

A 1. melléklet a következőképpen módosul: a) a „DÁNIA–FRANCIAORSZÁG” című szakaszt el kell hagyni; b) a „DÁNIA–HOLLANDIA” című szakaszt el kell hagyni; c) a „GÖRÖGORSZÁG–HOLLANDIA” című szakaszt el kell hagyni; d) a „SPANYOLORSZÁG–HOLLANDIA” című szakaszt el kell hagyni; e) a „FRANCIAORSZÁG–LUXEMBURG” című szakaszban i. az a) és a b) pontot el kell hagyni; ii. a c) és a d) pont helyébe a következő szöveg lép: „a) Az 1976. július 2-i megállapodás az igazgatási ellenőrzések és orvosi felülvizsgálatok költségeinek az 1972. március 21-i 574/72/EGK rendelet 105. cikkének (2) bekezdésében előírt megtérítéséről történő lemondásról; b) Az 1995. július 17-i és szeptember 20-i levélváltás az 574/72/EGK rendelet 93., 95. és 96. cikke szerinti kölcsönös követelések rendezésének feltételeiről”; f) a „FRANCIAORSZÁG–HOLLANDIA” című szakasz a következőképpen módosul: i. a b) és a c) pontot el kell hagyni; ii. az a) pont helyébe a következő szöveg lép: „Az 1997. április 28-i megállapodás az 574/72/EGK rendelet 105. cikke értelmében végzett igazgatási ellenőrzések és orvosi felülvizsgálatok költségeinek megtérítéséről történő lemondásról”; g) az „OLASZORSZÁG–HOLLANDIA” című szakaszt el kell hagyni; h) a „HOLLANDIA–EGYESÜLT KIRÁLYSÁG” című szakasz a következőképpen módosul: i. a b) pontot el kell hagyni; ii. az a) pont helyébe a következő szöveg lép: „Az 1954. augusztus 11-i egyezmény végrehajtásáról szóló, 1956. június 12-i igazgatási megállapodás 3. cikkének második mondata.”
ex 8301 60 00 ex 8413 91 00 ex 8419 90 85 ex 8438 90 00 ex 8468 90 00 ex 8476 90 00 ex 8479 90 80 ex 8481 90 00 ex 8503 00 99 ex 8515 90 00 ex 8531 90 85 ex 8536 90 85 ex 8543 90 00 ex 8708 91 99 ex 8708 99 97 ex 9031 90 85

10 20 20 10 10 10 87 20 45 20 20 96 50 10 30 30

Billentyűzet teljes egészében szilikonból vagy polikarbonátból, ideértve az elektronikus érintkező elemekkel és nyomtatással ellátott billentyűket is

0 %
Közös álláspont

(1995. december 4.)

amelyet a Tanács az Európai Unióról szóló szerződés J.2. cikke alapján fogadott el, a Jugoszláv Szövetségi Köztársasággal (Szerbia és Montenegró) és a szerb-boszniai területtel folytatott kereskedelemben érvényesülő korlátozások felfüggesztéséről

(95/511/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak J.2. cikkére,

tekintettel az Egyesült Nemzetek Biztonsági Tanácsa 1995. november 22-én elfogadott 1022. (1995) számú határozatára,

ELFOGADTA A KÖVETKEZŐ KÖZÖS ÁLLÁSPONTOT:

1. cikk

A Jugoszláv Szövetségi Köztársasággal (Szerbia és Montenegró) és a szerb-boszniai területtel folytatott gazdasági és pénzügyi kapcsolatokra vonatkozó korlátozásokat az Egyesült Nemzetek Biztonsági Tanácsa által 1995. november 22-én elfogadott 1022. (1995) számú határozattal összhangban felfüggesztik.

2. cikk

Ezt a közös álláspontot a Hivatalos Lapban ki kell hirdetni.

Kelt Brüsszelben, 1995. december 4-én.

a Tanács részéről

az elnök

J. Solana

--------------------------------------------------
Közös álláspont

(1995. április 28.)

amelyet a Tanács az Európai Unióról szóló szerződés J.2. cikke alapján fogadott el, a Jugoszláv Szövetségi Köztársasággal (Szerbia és Montenegró) folytatott kereskedelemre vonatkozó egyes korlátozások felfüggesztésének meghosszabbításáról

(95/150/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak J.2. cikkére,

tekintettel az Egyesült Nemzetek Biztonsági Tanácsa által 1994. szeptember 23-án elfogadott 943/1994 számú, 1995. január 12-én elfogadott 970/1995 számú és 1995. április 21-én elfogadott 988/1995 számú határozatra,

ELFOGADTA EZT A KÖZÖS ÁLLÁSPONTOT:

1. cikk

A Jugoszláv Szövetségi Köztársasággal (Szerbia és Montenegró) folytatott kereskedelemre vonatkozó egyes korlátozások felfüggesztését az Egyesült Nemzetek Biztonsági Tanácsa által 1994. szeptember 23-án elfogadott 943/1994 számú, az 1995. január 12-én elfogadott 970/1995 számú és az 1995. április 21-én elfogadott 988/1995 számú határozatnak megfelelően meg kell hosszabbítani.

2. cikk

Ezt a közös álláspontot a Hivatalos Lapban ki kell hirdetni.

Kelt Brüsszelben, 1995. április 28-án.

a Tanács részéről

az elnök

A. Juppé

--------------------------------------------------
Közös álláspont

(1996. december 9.)

amelyet a Tanács az Európai Unióról szóló szerződés J.2. cikke alapján fogadott el, a Jugoszláv Szövetségi Köztársasággal (Szerbia és Montenegró), a Horvát Köztársaság az Egyesült Nemzetek által védett területeivel és a Bosznia és Hercegovina Köztársaság a boszniai szerb hadsereg ellenőrzése alatt álló területeivel folytatott gazdasági és pénzügyi kapcsolatokra vonatkozó korlátozások megszüntetéséről

(96/708/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak J.2. cikkére,

tekintettel az Egyesült Nemzetek Biztonsági Tanácsa által elfogadott 1022. (1995) számú határozat 4. pontjára és 1074. (1996) számú határozat 2.pontjára,

ELFOGADTA A KÖVETKEZŐ KÖZÖS ÁLLÁSPONTOT:

1. cikk

Az Egyesült Nemzetek Biztonsági Tanácsa 757. (1992), 787. (1992), 820. (1993), 942. (1994), 943. (1994), 988. (1995), 992. (1995), 1003. (1995) és 1015. (1995) számú állásfoglalásával összhangban meghozott, az egykori Jugoszláviát érintő korlátozó intézkedések hatályukat vesztik.

2. cikk

Ezt a közös álláspontot a Hivatalos Lapban ki kell hirdetni.

Kelt Brüsszelben, 1996. december 9-én.

a Tanács részéről

az elnök

B. Howlin

--------------------------------------------------
Közös álláspont

(1996. június 25.)

amelyet a Tanács az Európai Unióról szóló szerződés J.2. cikke alapján fogadott el Kelet-Timorról

(96/407/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak J.2. cikkére,

ELFOGADTA EZT A KÖZÖS ÁLLÁSPONTOT:

1. cikk

Az Európai Unió, hivatkozással a kelet-timori helyzetről szóló korábbi nyilatkozataira, a következő célokat kívánja elérni:

1. hozzájárulni a kelet-timori kérdés párbeszéd útján történő, igazságos, átfogó és nemzetközileg elfogadható megoldásához, amely a nemzetközi joggal összhangban teljes mértékben tiszteletben tartja a timori nép érdekeit és jogos törekvéseit;

2. az emberi jogok tiszteletben tartása tekintetében javítani a kelet-timori helyzeten.

2. cikk

Az 1. cikkben említett célok elérése érdekében az Európai Unió:

1. támogatja az Egyesült Nemzetek Szervezete keretében vállalt kezdeményezéseket, amelyek hozzájárulhatnak e kérdés megoldásához;

2. kiemelkedően támogatja az Egyesült Nemzetek Főtitkára védnöksége alatt folytatott jelenlegi megbeszéléseket az 1. cikk 1. pontjában említett megoldás elérése érdekében, amelynek tényleges haladása továbbra is komoly akadályokba ütközik;

3. támogatja e párbeszéd folyamatának keretében az Egyesült Nemzetek Szervezetének védnöksége alatt lebonyolított, Timoron belüli tárgyalások folytatását;

4. felszólítja az indonéz kormányt a kelet-timori emberi jogi helyzet jelentős mértékű javulását előidéző hatékony intézkedések elfogadására, különös tekintettel az Egyesült Nemzetek Emberi Jogi Bizottsága által az ezen összefüggésben elfogadott, vonatkozó határozatok teljes végrehajtására;

5. az Európai Unió rendelkezésére álló erőforrásokkal és a nem kormányzati szervezetek cselekvésének segítésével támogat minden olyan helyénvaló fellépést, amelynek célja az emberi jogok tiszteletben tartásának általános erősítése Kelet-Timorban, és az ott élő emberek helyzetének lényeges javítása.

3. cikk

A Tanács gondoskodik arról, hogy az e közös állásponthoz kapcsolódó intézkedéseket meghozzák.

4. cikk

Ezt a közös álláspontot elfogadásának napjától kell alkalmazni.

5. cikk

Ezt a közös álláspontot a Hivatalos Lapban ki kell hirdetni.

Kelt Luxembourgban, 1996. június 25-én.

a Tanács részéről

az elnök

M. Pinto

--------------------------------------------------
A Tanács 2003/366/KKBP közös álláspontja

(2003. május 19.)

az egyes palesztin személyeknek az Európai Unió tagállamaiba történő ideiglenes befogadásáról szóló 2002/400/KKBP közös álláspont módosításáról

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak 15. cikkére,

mivel:

(1) A Tanács 2002. május 21-én elfogadta az egyes palesztin személyeknek az Európai Unió tagállamaiba történő ideiglenes befogadásáról szóló 2002/400/KKBP közös álláspontot [1], amely e személyek számára 12 hónapig érvényes tartózkodási engedélyt biztosít.

(2) Ezeknek az engedélyeknek az érvényességét meg kell hosszabbítani,

ELFOGADTA EZT A KÖZÖS ÁLLÁSPONTOT:

1. cikk

A 2002/400/KKBP közös álláspont a következőképpen módosul:

1. A 3. cikk első albekezdése helyébe a következő szöveg lép:

"A 2. cikkben említett valamennyi tagállam az általa befogadott palesztin személyek számára a területére történő belépésre, illetve 24 hónapos tartózkodásra feljogosító tartózkodási engedélyt biztosít."

2. A 8. cikk helyébe a következő szöveg lép:

"8. cikk

A Tanács megvizsgálja e közös álláspont alkalmazását és azt a közös álláspont elfogadásától számított 23 hónapon belül vagy – bármely tagja kérésére – egy korábbi időpontban értékeli."

2. cikk

Ez a közös álláspont elfogadása napján lép hatályba.

3. cikk

Ezt a közös álláspontot az Európai Unió Hivatalos Lapjában ki kell hirdetni.

Kelt Brüsszelben, 2003. május 19-én.

a Tanács részéről

az elnök

G. Papandreou

[1] HL L 138., 2002.5.28., 33. o.

--------------------------------------------------
A Tanács 2003/141/KKBP együttes fellépése

(2003. február 27.)

az Európai Unió Rendőri Missziójáról szóló 2002/210/KKBP együttes fellépés módosításáról

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak 14. cikkére,

mivel:

(1) A Tanács 2002. március 11-én elfogadta az Európai Unió Rendőri Missziójáról szóló 2002/210/KKBP együttes fellépést [1], amely többéves tervet állapít meg annak finanszírozására.

(2) Technikai okok miatt lehetetlennek bizonyult, hogy az előírt határidőn belül a misszió tevékenységének megkezdéséhez szükséges egyes felszerelésekre a pályázati felhívást véglegesítsék. Mivel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet [2] 166. cikke (1) bekezdésének a) pontjában említett finanszírozási megállapodás a kiadások támogathatóságát a 2002-es évre korlátozta, ezeket az előirányzatokat 2003-ban többé nem lehet felhasználni.

(3) Ezért az említett pályázati felhívással kapcsolatos kiadásokkal a 2003-as év közösségi költségvetését kell megterhelni.

(4) A 2002/210/KKBP együttes fellépést ennek megfelelően módosítani kell,

ELFOGADTA EZT AZ EGYÜTTES FELLÉPÉST:

1. cikk

A 2002/210/KKBP együttes fellépés 9. cikke (1) és (2) bekezdésének helyébe a következő szöveg lép:

"(1) Ezen együttes fellépés végrehajtási költségei a következő összegek:

a) 14 millió euró a tevékenység megkezdéséhez szükséges költségekre (beleértve a felszereléseket és a tervezési munkacsoportot) a 2002-es évre, amelyet a közösségi költségvetésből kell finanszírozni;

b) 1,7 millió euró a tevékenység megkezdéséhez szükséges költségekre (beleértve a felszereléseket) a 2003-as évre, amelyet a közösségi költségvetésből kell finanszírozni;

c) legfeljebb 38 millió euró az éves működési költségekre 2003–2005-re, a következő megosztásban:

i. legfeljebb 17 millió euró a napidíjra a meghatározott napidíjtól függően és 1 millió euró az utazási költségekre, amelyeket az 5. cikk (2) bekezdése alapján az "ott, ahol felmerülnek" költségalapon számítanak fel;

ii. a fennmaradó 20 millió euró összeget (11 millió euró az operatív működési költségekre, 4 millió euró a helyi személyzetre, 5 millió euró a nemzetközi polgári állományra) a közösségi költségvetésből közösen kell finanszírozni.

A Tanács évente határozza meg a 2003–2005-ös évre a végleges költségvetést.

(2) Amennyiben az (1) bekezdés a) pontjának ii. alpontjában említett költségeknek a közösségi költségvetés alapján történő finanszírozása nem elegendő, az Európai Unióról szóló szerződés rendelkezéseivel összhangban a Tanács dönti el, hogy hogyan fedezzék a közös költségekből álló hiányzó összeget."

.

2. cikk

Ez az együttes fellépés elfogadása napján lép hatályba.

3. cikk

Ezt az együttes fellépést az Európai Unió Hivatalos Lapjában ki kell hirdetni.

Kelt Brüsszelben, 2003. február 27-én.

a Tanács részéről

az elnök

M. Chrisochoïdis

[1] HL L 70., 2002.3.13., 1. o.

[2] HL L 248., 2002.9.16., 1. o.

--------------------------------------------------
4.

A szöveg a következő 9a. cikkel egészül ki: „9a. cikk A fizetési láncra vonatkozó projekt finanszírozásával kapcsolatos különleges rendelkezések (1) A 2006. február 15-ig terjedő időszakban az alábbi rendelkezéseket kell alkalmazni: a) a fizetési láncra vonatkozó projekttel kapcsolatos működési kiadásokat kizárólag a mellékletben ismertetett tagállami hozzájárulások fedezik, minden ország az ott szereplő összeget biztosítja. A pénzügyi referenciaösszeg 900 000 EUR. Az alábbi kiadásokat többek között az említett hozzájárulásokból fedezik: — a személyi állománnyal kapcsolatos kiadások (napidíjak és különleges juttatások, a helyileg alkalmazott állomány fizetése és szociális biztonsági járuléka, egészségvédelmi kiadások, a KDK-n és a régión belüli utazások repülőköltségei és napidíjai, hivatalos repülőutak), — létesítési és működési költségek (járművek bérlése/vásárlása és használata, számítástechnikai berendezések beszerzése és karbantartása, távközlési berendezések és karbantartásuk, irodabérlés és a hozzá kapcsolódó szolgáltatások, irodaszerek, különböző berendezések, biztonsági szolgáltatások, reprezentációs költségek, légifuvarozási költségek), — adminisztratív költségek, beleértve a pénzügyi ellenőrzési költségeket és a banki költségeket is. b) A misszió polgári jellegének sérelme nélkül, 2006. február 15-ig – kivételesen, és figyelemmel arra a tényre, hogy a projekt finanszírozására 2006. február 15-től a (2) bekezdésnek megfelelően kerül sor –, ezen együttes fellépés céljából a mellékletben felsorolt hozzájáruló tagállamok – a hozzájárulások lehívása, a megfelelő alapok összegyűjtése, kezelése, felhasználása és ellenőrzése, valamint a szükséges adminisztratív intézkedések érdekében – igénybe vehetik a 2004/197/KKBP határozattal (2), létrehozott mechanizmus személyzetét. Ez a mechanizmus költségvetését nem érinti. c) A becsült kiadásokat és bevételeket a fizetési láncra vonatkozó projektnek a 2006. február 15-ig tartó időszakra szóló finanszírozást biztosító költségvetése tartalmazza. d) A mellékletben felsorolt hozzájáruló tagállamok semmilyen esetben sem tehetik felelőssé a fenti b) pontban említett mechanizmus igénybevétele során született eredményért az Európai Közösségeket vagy a Tanács főtitkárát. (2) A 2006. február 16-től 2006. május 2-ig terjedő időszakban a fizetési láncra vonatkozó projekt működési kiadásai az Európai Unió általános költségvetését terhelik az alábbi rendelkezések szerint: a) A pénzügyi referenciaösszeg 940 000 EUR. b) A kiadásokat az Európai Közösség költségvetési ügyekben alkalmazandó szabályainak és eljárásainak megfelelően kell kezelni azzal a kivétellel, hogy semmilyen előfinanszírozás nem marad a Közösség tulajdonában. Harmadik országok állampolgárai pályázhatnak szerződéskötésre. c) A misszió vezetője az 5. cikkben említett szerződés keretében végzett tevékenységeiről teljes jelentési kötelezettséggel tartozik a Bizottságnak, amely felügyeli a misszióvezető tevékenységét. d) A pénzügyi rendelkezések tiszteletben tartják a misszió operatív követelményeit, beleértve a felszerelés kompatibilitását is.
(6)

A Tanács azt is megállapította, hogy egy másik csoport is terrorcselekményekben vett részt a 2001/931/KKBP közös álláspont értelmében, és hogy ennek következtében az azon személyek, csoportok és szervezetek alábbi listájára, akikre e közös álláspontot alkalmazni kell, e csoportot is fel kell venni.
5.

A 10. cikk helyébe a következő szöveg lép: „10. cikk Politikai ellenőrzés és stratégiai irányítás (1) A Tanács felelősségvállalásával a PBB gyakorolja a misszió politikai ellenőrzését és stratégiai irányítását. A Tanács felhatalmazza a PBB-t, hogy e célra a Szerződés 25. cikkének megfelelően hozza meg a vonatkozó határozatokat. Ezen felhatalmazás a misszióvezetőnek a főtitkár/főképviselő javaslata alapján történő kinevezésére és az OPLAN módosítására is vonatkozik. Ezen felül magában foglalja a misszióvezető kinevezésére vonatkozó későbbi döntések meghozatalához szükséges hatásköröket is. A misszió céljaival és befejezésével kapcsolatos döntéshozatali hatáskör továbbra is a Tanácsot illeti meg. (2) A PBB rendszeres időközönként jelentést tesz a Tanácsnak. (3) A PBB rendszeresen és igény szerint jelentést kap a polgári műveleti parancsnoktól és a misszióvezetőtől a felelősségi körükbe tartozó kérdésekről.”
A Tanács jogi aktusa

(1995. július 26.)

az informatika vámügyi alkalmazásáról szóló egyezmény létrehozásáról

(95/C 316/02)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak K.3 cikke (2) bekezdésének c) pontjára,

mivel az Unió céljainak elérése érdekében a tagállamok a vámügyi együttműködést közös érdekű ügynek tekintik, amely a Szerződés VI. címében meghatározott együttműködés alá tartozik;

ÚGY HATÁROZOTT, hogy az egyezmény, amelynek szövegét a melléklet tartalmazza, és amelyet a tagállamok kormányainak képviselõi a mai napon aláírtak, létrejön

AJÁNLJA a tagállamoknak, hogy az egyezményt az alkotmányos követelményeiknek megfelelően fogadják el.

Kelt Brüsszelben, 1995. július 26-án

a Tanács részéről

az elnök

J. A. Belloch Julbe

--------------------------------------------------
Együttes fellépés

(1995. szeptember 25.),

amelyet a Tanács az Európai Unióról szóló szerződés K.3. cikke alapján fogadott el, a Szerződés K.1. cikkének végrehajtására vonatkozó intézkedésekről

(95/401/IB)

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak K.3. cikke (2) bekezdésének b) pontjára,

ELFOGADTA EZT AZ EGYÜTTES FELLÉPÉST:

1. cikk

A Szerződés K.1. cikkében említett célkitűzések elérése céljából az Unió az oktatásra, az információ és a tapasztalatok összegyűjtésére és cseréjére, szemináriumokra, tanulmányokra és publikációkra vonatkozó intézkedéseket, valamint egyéb, az együttműködési tevékenységeinek támogatására irányuló operatív intézkedéseket hajt végre.

2. cikk

Az 1. cikkben meghatározott intézkedések finanszírozásáról szóló határozatokat a Szerződés K.8. cikkének (2) bekezdésével összhangban hozzák meg.

3. cikk

Ez az együttes fellépés az elfogadásának napján lép hatályba.

Kelt Brüsszelben, 1995. szeptember 25-én.

a Tanács részéről

az elnök

J. A. Belloch Julbe

--------------------------------------------------
A Tanács jogi aktusa

(1996. november 29.)

az Európai Unióról szóló szerződés K.3 cikke alapján, az informatika vámügyi alkalmazásáról szóló egyezménynek az Európai Közösségek Bírósága általi előzetes döntéshozatal révén történő értelmezéséről szóló jegyzőkönyv létrehozásáról

(97/C 151/02)

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak K.3 cikke (2) bekezdésének c) pontjára,

mivel a K.3 cikk (2) bekezdésének c) pontja úgy rendelkezik, hogy az Európai Unióról szóló szerződés K.3 cikke alapján megállapított egyezmények kiköthetik, hogy az Európai Bíróság hatáskörrel rendelkezik rendelkezéseik értelmezésére és az alkalmazásuk kapcsán felmerülő vitás kérdések eldöntésére az egyezményekben megállapított szabályoknak megfelelően,

ÚGY HATÁROZOTT, hogy a jegyzőkönyv, amelynek szövegét a melléklet tartalmazza, és amelyet a tagállamok kormányainak képviselői a mai napon aláírtak, létrejön,

AJÁNLJA a tagállamoknak, hogy a jegyzőkönyvet az alkotmányos követelményeiknek megfelelően fogadják el.

Kelt Brüsszelben, 1996. november 29-én.

a Tanács részéről

az elnök

N. Owen

--------------------------------------------------